Reneszánsz korszak

1. Madrigál - **Dowland: Come again**

szóló és kíséret: https://www.youtube.com/watch?v=UoRbncF9UHw

kórushangzás: https://www.youtube.com/watch?v=M31sAfN4Y7w

2. A históriás ének

Tinódi: Sok részögösről

https://www.youtube.com/watch?v=zGyVZOunVAg

Bakfark: Lantfantázia

https://www.youtube.com/watch?v=XsuF2LS3Pvg

3. A reneszánsz táncok

A volta (La volta, volte) a XVI.századi  udvari táncok között az egyik legkülönlegesebb. Korábban tánclépéseket jelöltek ezzel a kifejezéssel (pl. volta tonda ), de az 1500-as évek közepén már önálló táncként jelent meg a leírásokban.

A vidám, lendületes előadású tánc hamar a bálok kedvence lett, főleg Nyugat-Európában. Miért is?

Feltehetően azért, mert ezen tánc alkalmával megengedett volt olyasmi is, ami más koreográfiákban nem, és alapvető illemszabályokat hághattak át. A reneszánsz páros táncokra általánosan jellemző volt ugyanis, hogy a párok egymástól viszonylag távol álltak, s  a férfi legfeljebb a partnere kezét foghatta meg.

Ehhez képest a voltánál a táncosok egészen közel is táncoltak egymással, így ekkor mélyen egymás szemébe nézhettek. Magának a táncnak nem volt konkrét lejegyzett koreográfiája, ún. improvizatív előadást kell elképzelnünk, amikor a táncosok a meghatározott tánclépéseket  - általában gaillarde-ot - szabadon variálva lépegették.

Thoinot Arbeau, a kor jeles koreográfusa így írt a táncolás módjáról: " Amikor a forgás következik, engedje el hölgye kezét, ölelje át bal karjával hátul, és bal kezével fogja meg a derekát jobboldalt, a csípeje felett, jobb kezével pedig tartsa a hasa felett, hogy később így segítse az ugrásban, amikor majd a bal combjával előretolja őt. Ő a maga részéről a jobb kezét az ön hátára, illetve nyakára helyezi majd és bal kezével a combjára szorítja szoknyáját vagy ruháját, nehogy a belekapó szél fellibbentse és kivillanjon alóla ingecskéje és pőre combja. Ha mindez megtörtént, elvégezhetik a volte forgásait a korábban elmondottak szerint..." (Orchesographie 1588)

Ezek után érthető, hogy a tánc megítélése igencsak változó volt és olykor heves vitákat váltott ki. Ennek ellenére népszerűsége töretlen maradt.

I.Erzsébet angol királynő (1533-1603) is gyakorta és szívesen táncolta, ezt a róla készült filmek általában meg is örökítik:

https://www.youtube.com/watch?v=nx002D9N6qU